เทศบัญญัติเทศบาลเมืองท่าโขลงเทศบัญญัติเทศบาลเมืองท่าโขลงเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตเทศบาลเมืองท่าโขลงอำเภอคลองหลวง จังหวัดปทุมธานีพ.ศ. ๒๕๕๔ อาศัยอำนาจตามความมาตรา ๑๐ (๒) แห่งพระราชบัญญัติควบคุมอาคาร พ.ศ.๒๕๒๒ แก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา ๒๙ ประกอบมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ ซึ่งได้แก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ เทศบาลเมืองท่าโขลงโดยความเห็นชอบของเทศบาลเมืองท่าโขลง ผู้ว่าราชการจังหวัดปทุมธานีคณะกรรมการควบคุมอาคาร และได้รับอนุมัติจากรัฐมนตรีว่าการกระทรวงมหาดไทย จึงตราเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลเมืองท่าโขลง เรื่อง การกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตเทศบาลเมืองท่าโขลง อำเภอคลองหลวงจังหวัดปทุมธานี พ.ศ. ๒๕๕๔ข้อ ๒[๑]เทศบัญญัติเทศบาลเมืองท่าโขลงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ใช้กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ ตำบลคลองสองตำบลคลองหนึ่ง อำเภอคลองหลวงและตำบลประชาธิปัตย์ อำเภอธัญบุรี จังหวัดปทุมธานีพ.ศ. ๒๕๔๗ บังคับในเขตเทศบาลเมืองท่าโขลง เว้นแต่ที่ขัดหรือแย้งกับเทศบัญญัตินี้ข้อ ๔ ในเทศบัญญัตินี้บริเวณที่ ๑ และบริเวณที่ ๒ หมายความว่าพื้นที่ภายในบริเวณตามที่กำหนดไว้ในข้อ ๑ แห่งกฎกระทรวงตามข้อ ๓ ของเทศบัญญัตินี้บริเวณที่ ๓ หมายความว่าพื้นที่บริเวณดังต่อไปนี้ทิศเหนือ จดเส้นขนานที่วัดจากทางหลวงแผ่นดินหมายเลข๓๒๑๔ ฟากเหนือ ไปทางทิศเหนือ ระยะ ๓๐๐.๐๐ เมตรทิศตะวันออก จากถนนทางเข้าตลาดไทฟากตะวันตกทิศใต้ จดทางหลวงแผ่นดินหมายเลข ๓๒๑๔ ฟากเหนือทิศตะวันตก จดเส้นขนานที่วัดจากศูนย์กลางคลองส่งน้ำชลประทานที่๙ ซ้าย ไปทางทิศตะวันตก ระยะ ๓๖๐.๐๐ เมตรทั้งนี้ ตามแผนที่ท้ายเทศบัญญัตินี้ข้อ ๕ กำหนดพื้นที่บางส่วนในเขตเทศบาลเมืองท่าโขลงอำเภอคลองหลวง จังหวัดปทุมธานี ภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ และบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งตามที่กำหนดไว้ในข้อ ๒แห่งกฎกระทรวงตามข้อ ๓ ของเทศบัญญัตินี้(๒) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๙,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๙,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้(๑)แนวศูนย์กลางปากทางเข้าออกของรถยนต์ต้องอยู่ห่างทางร่วมทางแยกที่เป็นทางบรรจบกันของถนนสาธารณะที่มีเขตทางตั้งแต่๑๔ เมตรขึ้นไป ไม่น้อยกว่า ๑๕๐ เมตร(๒) อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถาน หรือสถานศึกษาไม่น้อยกว่า ๑ กิโลเมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๓) ข้อ ๒ (๒) (ข) ๑, ๓, ๔, ๕, ๖, ๗, ๙ และ ๑๐ ของกฎกระทรวงตามข้อ ๓ ของเทศบัญญัตินี้ข้อ ๖ ภายในบริเวณพื้นที่ที่กำหนดตามข้อ๕ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ข้อ ๗ อาคารที่มีอยู่แล้วในบริเวณพื้นที่ที่กำหนดตามข้อ๕ ก่อน หรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมหรือที่ได้รับอนุญาตตามกฎกระทรวงเฉพาะว่าด้วยกิจการนั้นก่อนวันที่เทศบัญญัตินี้ใช้บังคับ และยังก่อสร้าง ดัดแปลง หรือเปลี่ยนแปลงการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการขออนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีเมืองท่าโขลงเป็นผู้รักษาการตามเทศบัญญัตินี้ประกาศณ วันที่ ๔ พฤษภาคม พ.ศ. ๒๕๕๔ยงยุทธวิรางกูลนายกเทศมนตรีเมืองท่าโขลง[เอกสารแนบท้าย]๑. แผนที่ท้ายเทศบัญญัติเทศบาลเมืองท่าโขลง เรื่องการกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตเทศบาลเมืองท่าโขลง อำเภอคลองหลวง จังหวัดปทุมธานี พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๓๑ พฤษภาคม๒๕๕๔ณัฐวดี/ตรวจ๓๑ พฤษภาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๕๕ ง/หน้า ๑๒๒/๑๘ พฤษภาคม ๒๕๕๔